Samozrejme, vítam každú dobrú radu. Vyhľadávam obce kde vidím najväčšie nezrovnalosti a pokúšam sa ich dať do poriadku. Skúšal som aj plugin conflation. U obcí ako boli Zlatovce  som neuspel. Výsledkom boli len stovky chybných adries a ich ručná oprava. Predpokladom úspechu pri zlučovaní sú predovšetkým kvalitné vstupné podklady – správne zakreslené budovy a správne umiestnené adresy. To často chýba.
Validátor pred uploadom síce upozorňuje na zdvojené adresy, ale tie kontroluje len podľa addr:housenumber .  V obciach pridružených ku Trenčínu boli v RA doplnené addr:streetnumber. Hodnota addr:housenumber v OSM je napr. 25, ale v RA je 1743/25. To validátor považuje za 2 rôzne adresy a pri uploade žiadne upozornenie nevydá. V Zlatovciach sú zmenené aj addr:postcode z 91101 na 91105 a 91106. Zlúčenie vrstiev, ak nechcem odstrániť aj niektoré správne údaje, je potom problematické.
Kým zasiahne umelá inteligencia, musím lepšie kontrolovať, čo ukladám. Vďaka za rady a viacnásobnú kontrolu údajov v OSM.
